
REPUBLICA MOLDOVA

RAIONUL ŞTEFAN -VODĂ
CONSILIUL ORĂŞENESC
ŞTEFAN VODĂ
	
	РЕСПУБЛИКА МОЛДОВА

РАЙОН ШТЕФАН-ВОДЭ

ГОРОДСКОЙ СОВЕТ

ШТЕФАН  ВОДЭ


DECIZIE nr. 3/15
din 18 august 2011
Cu privire la stimularea 

morală şi materială a persoanelor

fizice şi juridice pentru merite deosebite
în activitatea oraşului Ştefan Vodă
În semn de recunoştinţă şi apreciere a meritelor deosebite a persoanelor fizice şi juridice în activitatea oraşului Ştefan Vodă, în scopul instituirii unui sistem obiectiv şi consecutiv de stimulare morală şi materială a acestora,
în temeiul art. 14 alin. (2) lit. s) din Legea nr. 436 – XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE:
1. Se aprobă Regulamentul cu privire la stimularea morală şi materială a persoanelor fizice şi juridice pentru merite deosebite în activitatea oraşului Ştefan Vodă conform anexei nr. 1.
2. Se instituie şi se aprobă componenţa nominală a Comisiei speciale pentru evaluarea şi pregătirea materialelor cu privire la conferirea titlului „Cetăţean de onoare a oraşului Ştefan Vodă” (în continuare – comisie specială), conform anexei nr. 2.
3. Se stabileşte, că în caz de eliberare a unor membri ai comisiei speciale din funcţiile deţinute, atribuţiile lor vor fi exercitate de persoanele nou desemnate în funcţiile respective, fără a fi emisă o nouă decizie a Consiliului orăşenesc.
4. Alocarea surselor financiare necesare pentru executarea prevederilor prezentei decizii vor fi asigurate din contul soldului de mijloace băneşti constituit în urma executării bugetului oraşului şi/sau fondului de rezervă a Consiliului orăşenesc.
5. Controlul asupra executării prezentei deciziei se pune în sarcina dlui Vladimir Popa, primarul oraşului Ştefan Vodă.
6. Prezenta decizie se aduce la cunoştinţa:

Oficiului teritorial Căuşeni al Cancelariei de Stat;
Membrilor comisiei speciale;

Contabilităţii primăriei;

Instituţiilor, întreprinderilor, organizaţiilor din oraş (la solicitare);
Prin publicare în săptămînalul raional „Prier”, afişare în locurile publice şi pe pagina web a primăriei.

       Preşedintele şedinţei consiliului                                                 Valeriu Gaju
                                Contrasemnează:

       Secretarul Consiliului orăşenesc                                                Galina Deriughin
Anexa nr. 1 la decizia 
Consiliului orăşenesc Ştefan Vodă
nr. 3/15 din 18 august 2011
REGULAMENTUL
cu privire la stimularea morală şi materială a persoanelor fizice şi juridice 
pentru merite deosebite în activitatea oraşului Ştefan Vodă.
I. DISPOZIŢII GENERALE
1. Prezentul Regulament stabileşte modul de stimulare morală şi materială a persoanelor fizice şi juridice, indiferent de forma de organizare juridică, de proprietate şi adresă juridică, încurajării activităţii cetăţenilor, colectivelor de muncă şi conducătorilor, în semn de recunoştinţă şi apreciere a meritelor respectivelor persoane în activitatea oraşului Ştefan Vodă, pentru contribuţia prodigioasă adusă în dezvoltarea domeniului economic, social, cultural şi grija faţă de veterani, copii, pături defavorizate ale populaţiei, pentru activitatea rodnică de mecenat în localitate, dezvoltarea armonioasă a relaţiilor internaţionale şi cu prilejul consemnării unor date jubiliare.

II. DESCRIEREA STIMULĂRILOR.
2. În funcţie de importanţa contribuţiei şi valoarea meritului, se stabilesc, în ordine consecutivă, următoarele forme de stimulare:
a) pronunţarea mulţumirii;
b) adresarea scrisorii de mulţumire;
c) decernarea Diplomei de onoare a Consiliului şi Primarului oraşului Ştefan Vodă;
d) conferirea titlului „Cetăţean de onoare a oraşului Ştefan Vodă”;
e) propunerea pentru conferirea decoraţiei şi/sau decernarea premiilor de stat a Republicii Moldova.
f) instalarea plăcii comemorative.
3. La aprecierea Primarului oraşului Ştefan Vodă, stimulările enumerate la pct. 2 lit. a), b), c) pot fi însoţite de premii băneşti şi/sau cadouri de preţ.
4. La conferirea titlului „Cetăţean de onoare a oraşului Ştefan Vodă”, persoana se înscrie în Cartea de onoare a oraşului Ştefan Vodă, cu înmînarea certificatului şi legitimaţiei semnate de Primarul oraşului, depunerea pe umărul stîng a drapelului de stat a Republicii Moldova cu inscripţia „Cetăţean de onoare a oraşului Ştefan Vodă” şi organizarea şi desfăşurarea unei acţiuni de omagiere.
5. Persoanele menţionate la pct. 2 lit. d) vor beneficia de o primă unică în mărime de 500 lei, care se va acorda suplimentar şi cu prilejul jubileelor de vîrstă (50, 60, 65, 70, 75... ani) şi, anual, odată cu pensionarea lor.

6. Diploma de onoare a Consiliului şi Primarului oraşului Ştefan Vodă şi scrisoarea de mulţumire se execută pe hîrtie compactă de calitate, cu imaginea Domnitorului Moldovei „Ştefan cel Mare şi Sfînt”, drapelului de stat a Republicii Moldova, stema oraşului, precum şi textul propriu-zis al formei de stimulare, semnate şi ştampilate de Primarul oraşului Ştefan Vodă.
7. Instalarea plăcii comemorative va fi stabilită prin decizia Consiliului orăşenesc.
III. STIMULAREA PERSOANELOR FIZICE ŞI JURIDICE
8. În conformitate cu prevederile prezentului Regulament, pot fi stimulaţi:
1) persoanele fizice – pentru aportul personal în dezvoltarea oraşului Ştefan Vodă, pentru rezultate remarcabile în domeniile economic, social, educaţie, cultură, artă, sport, administrare publică, afaceri, pentru filantropie şi sponsorizare, participare activă în viaţa publică a oraşului.
2) persoane juridice – pentru realizări în activitatea de bază, contribuţii în dezvoltarea economică şi social-culturală a oraşului, sporirea numărului locurilor de muncă, realizarea acţiunilor de filantropie şi sponsorizare (mecenat) în conformitate cu legislaţia Republicii Moldova, acordarea de ajutor substanţial şi cu regularitate structurilor (instituţiilor) medicale, de cultură, educaţie, sport, asociaţiilor obşteşti, veteranilor, copiilor, păturilor defavorizate ale populaţiei.
9. Titlul „Cetăţean de onoare al oraşului Ştefan Vodă” se conferă unor personalităţi de talie mondială, naţională şi locală pentru contribuţia lor directă la afirmarea Republicii Moldova în lume, la promovarea şi creşterea prestigiului oraşului Ştefan Vodă pe plan internaţional, pentru rezultate deosebite, progres real şi contribuţie substanţială adusă în dezvoltarea domeniului economic, social, cultural, educaţie, sport şi administrare publică al oraşului, pentru activitatea rodnică de mecenat în localitate.
10. Spre conferirea decoraţiilor de stat (titluri onorifice, medalii, ordine) şi spre decernarea premiilor de stat, candidaturile pot fi propuse pentru succese şi realizări deosebite în muncă, merite în faţa societăţii şi statului, în conformitate cu Legea nr. 1123-XII din 30.07.1992 „Cu privire la distincţiile de stat ale Republicii Moldova”, alte acte normative în viogoare.
11. Stimulările menţionate mai sus pot fi conferite şi post-mortem. Transmiterea către familia persoanei decorate decedate a distincţiei şi a documentelor cu privire la decorare se perfectează prin proces verbal. 
IV. MODUL STIMULĂRII.
12. Formele concrete de stimulare, conform prevederilor prezentului Regulament, se stabilesc la propunerea Primarului oraşului, consilierilor orăşeneşti, instituţiilor publice şi întreprinderilor municipale aflate în gestiunea  Consiliului orăşenesc, colectivelor de muncă ale agenţilor economici, organizaţiilor, asociaţiilor obşteşti. Propunerea spre stimulare poate fi efectuată cu prilejul unor date însemnate, sărbătorilor profesionale, jubileelor, totalizărilor anuale ale realizărilor, concursurilor, competiţiilor sportive, în legătură cu alte evenimente şi realizări importante.
13. Odată cu depunerea către Primarul oraşului sau a Consiliului orăşenesc a demersului cu privire la stimulare, se prezintă o notă informativă din partea conducătorului instituţiei, organizaţiei sau întreprinderii din care face parte persoana, despre realizările şi succesele persoanelor fizice sau juridice, în care se va argumenta şi specifica forma de stimulare. În respectiva notă informativă se va indica, de asemenea, prilejul pentru care persoana este recomandată spre stimulare, precum şi numele (denumirea) deplin şi exact al acesteia, vizată prin semnătură şi ştampila conducătorului.
14. Materialele referitoare la stimulare se prezintă din timp, Primarului oraşului sau, respectiv, comisiei speciale, cu cel puţin 15 zile lucrătoare înainte de survenirea jubileului sau datei însemnate.
15. Materialele prezentate pentru conferirea titlului „Cetăţean de onoare a oraşului Ştefan Vodă” se examinează prealabil de către comisia specială pentru evaluarea şi pregătirea materialelor cu privire la conferirea titlului „Cetăţean de onoare a oraşului Ştefan Vodă” (denumită în continuare – comisia specială). 
16. Numărul de membri al comisiei speciale este impar, în componenţa acesteia fiind incluşi Primarul oraşului cu atribuţia de preşedinte, secretarul Consiliului orăşenesc cu atrubuţia de secretar, viceprimarii oraşului, preşedinţii sau secretarii comisiilor consultative de specialitate a consiliului, reprezentanţii organizaţiilor obşteşti şi de sindicat din localitate. 
17. Şedinţele comisiei speciale sunt deliberative dacă la ele participă cel puţin două treimi din numărul membrilor săi. Comisia aprobă decizia referitor la materialele prezentate cu majoritatea voturilor membrilor prezenţi la şedinţă, prin vot deschis, în absenţa candidatului propus spre conferire. În cazul unui aviz favorabil, comisia prezintă materialele spre aprobare Consiliului orăşenesc. În cazul unui aviz nefavorabil, materialele se restituie iniţiatorului, cu motivarea în scris a refuzului. Materialele prezentate cu încălcări ale cerinţelor prezentului Regulament nu se examinează de către comisia specială şi se restituie iniţiatorilor. 
18. În cazul în care propunerea de conferire a titlului  „Cetăţean de onoare a oraşului Ştefan Vodă” îl vizează personal pe membrul comisiei speciale sau acesta are calitatea de părinte, frate, soră, fiu, fiică sau rudă prin afinitate (soţ/soţie, părinte, frate şi soră a soţului/soţiei) cu oricare dintre persoanele propuse, acesta va informa imediat despre aceasta comisia, care îi va suspenda activitatea pe toată durata evaluării şi pregătirii materialelor respective pentru examinare de către Consiliul orăşenesc. Decizia (avizul) aprobată de comisia specială cu încălcarea prevederilor prezentului punct este lovită de nulitate şi nu este supusă examinării de către Consiliul orăşenesc.
19. Adoptarea deciziei definitive cu privire la forma concretă de stimulare se efectuează:
a) prin dispoziţia Primarului oraşului – pronunţarea mulţumirii, scrisoare de mulţumire, premiu bănesc, cadou de preţ, Diplomă de onoare, propunere pentru conferirea decoraţiei de stat;
b) prin decizia Consiliului orăşenesc – titlul „Cetăţean de onoare al oraşului Ştefan Vodă” şi instalarea plăcii comemorative.
20. Pentru angajaţi măsurile de stimulare se înscriu în carnetul de muncă, conform prevederilor Codului muncii al Republicii Moldova şi Hotărîrii Guvernului nr. 1449 din 24.12.2007 „Cu privire la carnetul de muncă”. 
V. ÎNMÂNAREA DISTINCŢIILOR, PREMIILOR.
21. Înmînarea nemijlocită a distincţiilor persoanelor decorate sau premiilor se efectuează într-o atmosferă solemnă de către Primarul oraşului sau, la solicitarea acestuia, de către un viceprimar al oraşului sau secretarul Consiliului orăşenesc.
22. Toate stimulările se consemnează de către secretarul Consiliului orăşenesc într-un registru special.
23. În cazul decesului persoanei decorate căreia decoraţia nu i-a fost înmînată în timpul vieţii sau în cazul decorării post-mortem, stimularea morală şi materială, decoraţia şi documentele cu privire la decorare se transmit familiei persoanei decorate. Transmiterea către familia persoanei decorate decedate a distincţiei şi a documentelor cu privire la decorare se perfectează în proces-verbal.

VI. DISPOZIŢII FINALE.
24. Decizia cu privire la stimulare poate fi anulată în modul în care ea a fost adoptată, cu motivarea obligatorie a cauzelor ce au condus la aprobarea unei astfel de decizii.
Anexa nr. 2 la decizia 
Consiliului orăşenesc Ştefan Vodă

nr. 3/15 din 18 august 2011
COMPONENŢA NOMINALĂ 

a Comisiei speciale pentru evaluarea şi pregătirea materialelor 

cu privire la conferirea titlului „Cetăţean de onoare a oraşului Ştefan Vodă”

	Preşedinte:
	- Popa Vladimir, primarul oraşului;

	Secretar:
	- Deriughin Galina, secretarul Consiliului orăşenesc;

	Membri:
	- Moloman Sergiu, viceprimar al oraşului;

	
	- Godenciuc Vladimir, viceprimar al oraşului;

	
	- ____________________, consilier orăşenesc, preşedintele comisiei consultative de specialitate a Consiliului orăşenesc pe probleme de economie, buget, finanţe, raporturi patrimoniale, administraţie publică, cooperare intercomunală şi transfrontalieră;

	
	- Deriughin Iurie, consilier orăşenesc, preşedintele comisiei consultative de specialitate a Consiliului orăşenesc pe probleme funciare, construcţii, urbanism, amenajarea teritoriului, gospodărie comunală şi ecologie;

	
	- ___________________, consilier orăşenesc, preşedintele comisiei consultative  de specialitate a Consiliului orăşenesc pe probleme de protecţie socială, învăţămînt, sănătate publică, tineret, sport, culte, cultură şi turism;

	
	- Tomov Mihail, preşedintele Consiliului Asociaţiei orăşeneşti a veteranilor de război şi a muncii;

	
	- Mustafenco Ion, secretarul Consiliului interramural teritorial al sindicatelor Ştefan Vodă.


